b'\n_START_ARTICLE_\nModellervoks\n_START_PARAGRAPH_\nModellervoks er et materiale til at modellere med. Det er lavet af calciumsalte, vaseline, samt fedtsyre og er opfundet af William Harbutt._NEWLINE_Forskellige varem\xc3\xa6rker tilbyder modellervoks med varierende egenskaber. F.eks. kan cernit eller fimo h\xc3\xa6rdes ved bagning eller kogning hvilket g\xc3\xb8r det velegnet til smykker, figurer eller andet pynt. Det er dog mindre holdbart end plast. Hvis cernit eller fimo er blevet h\xc3\xa5rdt kan det bl\xc3\xb8dg\xc3\xb8res igen ved at tilf\xc3\xb8re vegetabilsk olie eller vaseline, dog kun hvis man endnu ikke har bagt eller kogt det. L\xc3\xa6s p\xc3\xa5 pakken, hvor meget det skal bages ved, da det udskiller gasser, der er farlige at ind\xc3\xa5nde, hvis man bager det ved for h\xc3\xb8j temperatur. Det er ikke velegnet til udend\xc3\xb8rs pynt, da det ikke kan t\xc3\xa5le at blive udsat for vind og vejr.'